**Z Á P I S N I C A  č. 01/2024**

**z rokovania Riadiaceho výboru najmenej rozvinutého okresu Stará Ľubovňa dňa**

**12.04.2024 o 09:00 hod.**

**Miesto rokovania:** Okresný úrad Stará Ľubovňa – zasadačka prednostky (2. poschodie)

**Prítomní:** pozri príloha č. 1

**Program:**

1. Otvorenie
2. Schválenie programu rokovania
3. Odovzdanie vymenúvacích dekrétov členov Riadiaceho výboru NRO Stará Ľubovňa
4. Určenie priorít a prerokovanie Návrhu Dodatku č. 1 k Plánu rozvoja najmenej rozvinutého okresu Stará Ľubovňa
5. Schvaľovanie Návrhu Dodatku č. 1 k Plánu rozvoja najmenej rozvinutého okresu Stará Ľubovňa
6. Diskusia
7. Uznesenie
8. Záver

**K bodu 1:**

Rokovanie Riadiaceho výboru najmenej rozvinutého okresu Stará Ľubovňa (ďalej len „Riadiaci výbor“) otvorila prednostka okresného úradu Mgr. Katarína Tomková, ktorá je zároveň predsedníčkou Riadiaceho výboru. Privítala Ing. Katarínu Sokolovú ktorá bola poverená zastupovaním generálneho riaditeľa sekcie podpory územia Ing. Mateja Puzdera, PhD., MBA. Ďalej privítala Ing. Jozefa Havrilu ako zástupcu VÚC, Jozefa Ševčíka ako zástupcu sociálno-ekonomických partnerov a za ZMOS PaedDr. Ľubomíra Rešetára. Predsedníčka riadiaceho výboru konštatovala, že výbor je uznášaniaschopný, nakoľko sú prítomní všetci členovia Riadiaceho výboru.

**K bodu 2:**

Predsedníčka Riadiaceho výboru oboznámila prítomných s navrhovaným programom rokovania a navrhla hlasovať o jeho schválení.

**Hlasovanie členov riadiaceho výboru:**

prítomní: 5

neprítomní: 0

**Hlasovanie členov riadiaceho výboru:**

za schválenie: 5

proti schváleniu: 0

Riadiaci výbor schválil navrhovaný program rokovania výboru.

**K bodu 3:**

Predsedníčka riadiaceho výboru odovzdala jednotlivým členom riadiaceho výboru vymenúvacie dekréty.

**K bodu 4:**

Pred rokovaním o Návrhu Dodatku č. 1 k Plánu rozvoja najmenej rozvinutého okresu Stará Ľubovňa predsedníčka riadiaceho výboru oboznámila prítomných o činnosti, členstve, spôsobe rokovania a hlasovania riadiaceho výboru, ktoré upravuje Štatút a rokovací poriadok riadiaceho výboru najmenej rozvinutého okresu. Ing Katarína Sokolová doplnila informáciu, že zástupca MIRRI má podľa čl. 4 ods. 3 písm. a) pri hlasovaní o žiadosti o poskytnutie regionálneho príspevku právo veta. Rovnako zdôraznila, že člen riadiaceho výboru, ktorý je v konflikte záujmov sa rokovania o danej žiadosti nezúčastní.

Predsedníčka riadiaceho výboru následne vyzvala koordinátorku regionálneho rozvoja Ing. Alenu Rokonalovú, PhD., aby v krátkosti zhrnula pripravený návrh Dodatku č. 1 k Plánu rozvoja NRO Stará Ľubovňa, konkrétne rozšírenie aktivít Plánu rozvoja o AKTIVITU C: Rozvoj verejnej správy v území NRO. Po predstavení dodatku predsedníčka výboru navrhla doplniť zmenu názvu Aktivity B v Pláne rozvoja NRO Stará Ľubovňa z „Aktivita B: Cestovný ruch – komplexný produkt v cestovnom ruchu ako nástroj tvorby udržateľných pracovných miest v okrese“ na „Aktivita B: Cestovný ruch – komplexný produkt v cestovnom ruchu“. Zmenu odôvodnila posunom v prioritách a menším dôrazom na tvorbu pracovných miest v rámci Agendy NRO. Členovia riadiaceho výboru s uvedenou zmenou súhlasili.

**K bodu 5:**

Predsedníčka riadiaceho výboru navrhla hlasovať o Návrhu Dodatku č. 1 k Plánu rozvoja najmenej rozvinutého okresu Stará Ľubovňa.

**Hlasovanie členov riadiaceho výboru:**

prítomní: 5

neprítomní: 0

**Hlasovanie členov riadiaceho výboru:**

za schválenie: 5

proti schváleniu: 0

Riadiaci výbor schválil predložený Dodatok č. *.* 1 k Plánu rozvoja najmenej rozvinutého okresu Stará Ľubovňa.

**K bodu 6:**

Diskusiu otvorila predsedníčka riadiaceho výboru a vyzvala prítomných na otázky a pripomienky. Ing. Rokonalová sa opýtala na podmienku vytvárať pracovné miesta podľa aktuálnej Schémy pomoci de minimis. Ing. Sokolová potvrdila povinnosť vytvárať pracovné miesta pre žiadateľov o regionálny príspevok, ktorých žiadosti spadajú pod danú schému, pričom zdôraznila plánované vydanie novej schémy pomoci de minimis.

Predmetom diskusie bolo aj plánované doplnenie merateľných ukazovateľov Plánu rozvoja a to z dôvodu efektívnejšieho hodnotenia plnenia jeho cieľov. Členovia výboru sa ďalej zaujímali aj o vyhlásenie výzvy na rok 2024, o určení minimálnej a maximálnej výšky regionálneho príspevku pre jedného žiadateľa. Ing. Sokolová odporučila vyhlásenie výzvy na rok 2024 na všetky aktivity Plánu rozvoja. Zároveň zdôraznila, že ako minimálna požadovaná výška regionálneho príspevku na projekt sa odporúča 20 000,00 € a maximálna výška 200 000,00 €.

**K bodu 7:**

Na základe výsledkov hlasovania Riadiaci výbor prijal nasledovné uznesenie:

**Uznesenie č. 01**

Riadiaci výbor NRO Stará Ľubovňa jednohlasne schvaľuje predložený Návrh Dodatku č.1 k Plánu rozvoja najmenej rozvinutého okresu Stará Ľubovňa.

**K bodu 8:**

Po ukončení predsedníčka Riadiaceho výboru poďakovala prítomným za účasť a aktívny prístup a ukončila rokovanie.

**Stanovisko predsedníčky Riadiaceho výboru k zneniu zápisnice:**

Predsedníčka Riadiaceho výboru najmenej rozvinutého okresu Stará Ľubovňa, Mgr. Katarína Tomková, svojím podpisom schvaľuje znenie zápisnice.

V Starej Ľubovni, 15.04.2024

|  |  |
| --- | --- |
| Spracovala: | Mgr. Katarína Tomková |
| Ing. Alena Rokonalová, PhD. | prednostka Okresného úradu Stará Ľubovňa |
| odbor: organizačný  | predseda Riadiaceho výboru NRO Stará Ľubovňa |

Prílohy:

1. Prezenčná listina z rokovania členov Riadiaceho výboru najmenej rozvinutého okresu Stará Ľubovňa

Príloha č. 1

**PREZENČNÁ LISTINA**

**z rokovania členov Riadiaceho výboru najmenej rozvinutého okresu Stará Ľubovňa**

**Dňa: 12.04.2024 o 09:00 hod.**

**Miesto: Okresný úrad Stará Ľubovňa**

|  |  |  |  |
| --- | --- | --- | --- |
| **Titul, meno a priezvisko** | **Zástupca** | **Forma účasti (prezenčne, on-line)** | **Podpis** |
| Mgr. Katarína Tomková | predsedníčka RV NRO SĽ | prezenčne | prítomná |
| Ing. Katarína Sokolová | MIRRI SR |  on-line |  |
| Ing. Jozef Havrila | VÚC | prezenčne | prítomný |
| PaedDr. Ľubomír Rešetár | ZMOS | prezenčne | prítomný |
| Jozef Ševčík | sociálno-ekonomický partner | prezenčne | prítomný |
| **zástupcovia sekretariátu** |
| Ing. Alena Rokonalová, PhD. |  | prezenčne | prítomná |
| Mgr. Miroslav Vajda |  | prezenčne | prítomný |
| **prizvaní hostia** |
|  |  |  |  |
|  |  |  |  |
|  |  |  |  |